નવી દિલ્હી: સમાજવાદી પાર્ટી (સપા)ના આંતર વિગ્રહને શાંત કરવા માટે સપાના રાષ્ટ્રીય અધ્યક્ષ મુલાયમસિંહ યાદવે એક નવી ફોર્મ્યુલા રજૂ કરી છે. સૂત્રોના જણાવ્યા અનુસાર સપાના આંતરિક વિખવાદને ડામવા સંગઠનની જવાબદારી શિવપાલ યાદવ સંભાળશે, પરંતુ ટિકિટ વહેંચવાની સત્તા મુખ્યપ્રધાન અખિલેશ યાદવ પાસે રહેશે. આ ઉપરાંત ૨૦૧૭ની વિધાનસભાની ચૂંટણીમાં સપાનો ચહેરો અખિલેશ યાદવ જ રહેશે. આ ઉપરાંત સમાધાન ફોર્મ્યુલા અનુસાર અખિલેશના પ્રધાન મંડળમાંથી બરતરફ કરવામાં આવેલા તમામ પ્રધાનોને ફરીથી લેવામાં આવશે. અત્રે ઉલ્લેખનીય છે કે શિવપાલ સહિત ચાર પ્રધાનોની પોતાના કેબિનેટમાંથી હકાલ પટ્ટી કરી હતી, પરંતુ હવે સમાધાનની ફોર્મ્યુલાના ભાગ રૂપે આ ચારેય પ્રધાનોની અખિલેશ કેબિનેટમાં વાપસી થશે.